
Այսօր երեկոյան Հայաստանի հանրային հեռուստատեսությունը ներկայացրել է մայիսին Վիեննայում կայանալիք «Եվրատեսիլ-2015»-ին Հայաստանը ներկայացնող Don'T Deny երգը Genealogy խմբի կատարմամբ: 


Խմբում ընդգրկված են Մեծ Եղեռնը վերապրածների սերունդներ աշխարհի հինգ տարբեր աշխարհամասերից՝ Եսայի Ալթունյանը, Թամար Կապրելյանը, Վահե Թիլբյանը, Ստեֆանի Թոփալյանը և Մերի - Ջին Օ'Դոհերթի Վասմաթզյանը, ինչպես նաեւ Հայաստանը ներկայացնող Ինգա Արշակյանը: 


«Don’t deny» երգի երաժշտության հեղինակը կոմպոզիտոր Արմեն Մարտիրոսյանն է, իսկ խոսքերի հեղինակը՝ Իննա Մկրտչյանը: Առաջին տեսահոլովակի ռեժիսորն Արեն Բայադյանն է:



